**Ministerstvo školstva, vedy, výskumu a športu SR**

**Správa o stave školstva na Slovensku na verejnú diskusiu**

**Príloha č. 4**

**Financovanie originálnych kompetencií v školstve**

**Bratislava, marec 2013**

Obsah

[Obsah 2](#_Toc351116345)

[Úvod 3](#_Toc351116346)

[1. Financovanie originálnych kompetencií v školstve obcami 4](#_Toc351116347)

[1.1. Zdroje na financovanie originálnych kompetencií 4](#_Toc351116348)

[1.2. Výdavky obcí na financovanie originálnych kompetencií 5](#_Toc351116349)

[1.3. Bilancia obcí vo financovaní originálnych kompetencií 6](#_Toc351116350)

[2. Financovanie originálnych kompetencií v školstve VÚC 7](#_Toc351116351)

[2.1. Zdroje na financovanie originálnych kompetencií 7](#_Toc351116352)

[2.2. Výdavky VÚC na financovanie originálnych kompetencií 9](#_Toc351116353)

[2.3. Bilancia VÚC vo financovaní originálnych kompetencií 10](#_Toc351116354)

[Zoznam obrázkov 11](#_Toc351116355)

[Zoznam tabuliek 11](#_Toc351116356)

1. Úvod
2. Cieľom tohto materiálu je urobiť základnú analýzu príjmov obcí a VÚC z dane z príjmu fyzických osôb (DPFO) na výkon originálnych kompetencií v školstve, ich výdavkov na tento účel a porovnať ich.
3. Finančné toky na zabezpečenie výkonov škôl a školských zariadení sú rozdelené podľa dvoch druhov kompetencií:
   1. prenesené kompetencie – financovanie preneseného výkonu štátnej správy v školstve na obce a samosprávne kraje,
   2. originálne kompetencie – financovanie výkonu samosprávnych funkcií obcami a samosprávnymi krajmi.
4. Obce v rámci svojich originálnych kompetencií na úseku školstva financujú:
   1. náklady na výchovu a vzdelávanie:
      1. žiakov ZUŠ, poslucháčov JŠ, detí MŠ a  školských zariadení vo svojej zriaďovateľskej pôsobnosti,
      2. do 15 rokov veku žiakov ZUŠ, poslucháčov JŠ, detí MŠ a školských zariadení neštátnych zriaďovateľov
   2. náklady na stravovanie žiakov:
      1. škôl vo svojej zriaďovateľskej pôsobnosti,
      2. do dovŕšenia 15 rokov veku zo škôl v zriaďovateľskej pôsobnosti neštátnych zriaďovateľov,
      3. ZŠ a ZŠ pre žiakov so špeciálnymi výchovno-vzdelávacími potrebami (ŠVVP) v zriaďovateľskej pôsobnosti ObÚ v sídle kraja, ak sa stravujú v zariadeniach školského stravovania v zriaďovateľskej pôsobnosti obce, alebo neštátneho zriaďovateľa.
5. Vyššie územné celky v rámci svojich originálnych kompetencií na úseku školstva financujú:
   1. náklady na výchovu a vzdelávanie:
      1. žiakov ZUŠ, poslucháčov JŠ a detí  školských zariadení vo svojej zriaďovateľskej pôsobnosti,
      2. nad 15 rokov veku žiakov ZUŠ, poslucháčov JŠ a žiakov školských zariadení neštátnych zriaďovateľov,
      3. do dovŕšenia 15 rokov veku žiakov neštátnej školy v prírode
   2. náklady na stravovanie žiakov:
      1. škôl vo svojej zriaďovateľskej pôsobnosti,
      2. nad 15 rokov veku zo škôl v zriaďovateľskej pôsobnosti neštátnych zriaďovateľov,
      3. stredných škôl, stredných škôl pre žiakov so ŠVVP, odborných učilíšť a praktických škôl v zriaďovateľskej pôsobnosti ObÚ v sídle kraja, ak sa stravujú v zariadeniach školského stravovania v zriaďovateľskej pôsobnosti VÚC, štátom uznanej cirkvi alebo náboženskej spoločnosti alebo inej právnickej osoby alebo FO.
6. Originálne kompetencie obcí a vyšších územných celkov sa od 1. 1. 2005 finančne zabezpečujú z vlastných príjmov obcí a samosprávnych krajov.
7. Financovanie originálnych kompetencií v školstve obcami
   1. Zdroje na financovanie originálnych kompetencií
8. V prípade obcí sa 40 % z výnosu DPFO určeného pre obce rozdelí jednotlivým obciam podľa počtu žiakov (detí, poslucháčov):
   1. základných umeleckých škôl, materských škôl, jazykových škôl a školských zariadení v zriaďovateľskej pôsobnosti obce,
   2. do 15 rokov veku detí v prípade cirkevnej ZUŠ, súkromnej ZUŠ, cirkevnej MŠ, súkromnej MŠ, cirkevnej JŠ, súkromnej JŠ, cirkevného školského zariadenia a súkromného školského zariadenia na území obce, ktorých zriaďovateľom môže byť aj obec alebo obvodný úrad v sídle kraja.
9. Počet žiakov je prepočítaný koeficientom podľa typu uvedených zariadení.
10. Od 1.1.2013 obce dostanú v závislosti od počtu detí MŠ a ZŠ s použitím koeficientu 1,5 finančné prostriedky na správu školských objektov v zriaďovateľskej pôsobnosti obce. Tieto finančné prostriedky môžu byť použité ako kapitálové výdavky pre školy a školské zariadenia v zriaďovateľskej pôsobnosti obce.
11. Obec môže použiť na financovanie originálnych kompetencií v školstve väčšiu aj menšiu časť z DPFO ako jej určuje výpočet. O objeme poskytovaných finančných prostriedkov rozhoduje obecné zastupiteľstvo.
12. Obec poskytuje na základe žiadosti neštátneho zriaďovateľa z finančných prostriedkov, ktoré dostala na originálne kompetencie dotácie na mzdy a prevádzku neštátnemu zriaďovateľovi ZUŠ, MŠ, JŠ a ŠZ, ktoré sú zriadené na území obce. Takíto zriaďovatelia môžu požiadať obec o dotáciu na dieťa alebo žiaka do dovŕšenia 15 rokov veku.
13. Výšku finančných prostriedkov určených na mzdy a prevádzku na žiaka ZUŠ, MŠ, JŠ a ŠZ určí obec vo všeobecne záväznom nariadení (VZN) obce.  Na žiaka neštátnej ZUŠ, MŠ, JŠ a ŠZ poskytne obec finančné prostriedky najmenej vo výške 88 % zo sumy určenej na mzdy a prevádzku na žiaka ZUŠ, MŠ, JŠ a ŠZ v zriaďovateľskej pôsobnosti obce.
14. V nasledujúcej časti sa zameriame na podiely z DPFO, ktoré obce dostali v jednotlivých rokoch na originálne kompetencie v oblasti školstva. V tabuľke 1 je uvedený výnos obcí z DPFO na originálne kompetencie v oblasti školstva ako aj suma na 1 prepočítaného žiaka.

Tabuľka 1 Výnos obcí z DPFO na originálne školské kompetencie

|  |  |  |  |  |  |  |
| --- | --- | --- | --- | --- | --- | --- |
| **Rok** | **Výnos DPFO v €** | **40% - podiel - školstvo** | **Mimoriadna dotácia** | **PPŽ celkom** | **z toho: PPŽ neštátni** | **suma na 1 PPŽ v €** |
| **2005** | 883 339 896,4 | 353 335 959 |  | 7 979 634,0 |  | 44,28 |
| **2006** | 1 001 600 273,5 | 400 640 109 |  | 7 503 555,8 |  | 53,39 |
| **2007** | 1 076 762 335,0 | 430 704 934 | 18 509 593 | 7 364 333,5 |  | 58,49 |
| **2008** | 1 280 973 008,4 | 512 389 203 |  | 7 725 603,1 | 429 737,6 | 66,32 |
| **2009** | 1 207 012 990,3 | 482 805 196 |  | 7 829 053,9 | 485 634,0 | 61,67 |
| **2010** | 995 641 070,0 | 398 256 428 |  | 8 219 808,5 | 659 921,3 | 48,45 |
| **2011** | 1 180 187 969,0 | 472 075 188 |  | 8 003 026,9 | 712 982,9 | 58,99 |
| **2012** | 1 197 828 226,0 | 479 131 290 |  | 8 395 887,8 | 862 645,1 | 57,07 |
| **2013** | 1 256 003 993,0 | 502 401 597 |  | 8 483 996,1 | 694 303,5 | 59,22 |

Zdroj údajov: DPFO – údaje z MF SR, PPŽ- prepočítaný počet žiakov- údaje z MŠVVaŠ SR

1. Za vlastné príjmy rozpočtu obce (kód zdroja 41) sa považujú nielen podiely z DPFO, ale napríklad aj výnosy z miestnych daní a poplatkov či nedaňové príjmy z vlastníctva a z prevodu vlastníctva majetku obce a z činnosti obce a jej rozpočtových organizácií.
2. V prípade školstva k vlastným príjmom rozpočtu obce budeme brať ďalej do úvahy okrem DPFO aj:
3. poplatky za materské školy a školské zariadenia (podpoložka 223002)[[1]](#footnote-2), ktoré platia rodičia na úhradu nákladov v zmysle §23 písm. j) zákona o rozpočtových pravidlách verejnej správy v súlade s osobitnými školskými predpismi v MŠ a ŠZ,
4. stravné (podpoložka 223003),[[2]](#footnote-3) ktoré platia rodiča za svoje deti. Čo sa týka kvantifikácie príjmov za stravné (223003), problém je v tom, že príjmy nie sú analyticky odlíšené. V globálnych príjmoch za stravné sú uvedené príjmy za stravné v školstve, ale aj za stravné zamestnancov samosprávy, od klientov sociálnych zariadení. Z uvedených skutočností vyplýva, že by bolo potrebné zabezpečiť analytické rozlišovanie príjmov za stravné tak, aby sme vedeli, ktoré príjmy sú za školstvo a aby v nich neboli financie za potraviny.[[3]](#footnote-4)
5. Pokiaľ budeme uvádzať príjmy za stravné v regionálnom školstve, budú uvedené len príjmy za stravné v organizáciách s právnou subjektivitou, lebo na ich úrovni vieme rozlíšiť, či ide o školské organizácie alebo nie.
6. V ďalšom postupe budeme brať do úvahy celkové zdroje na financovanie školských originálnych kompetencií v roku 2011 vo výške 496,8 mil eur, ktoré sú súčtom výnosu obcí z DPFO na originálne školské kompetencie, poplatkov za materské školy a školské zariadenia a stravné, ktoré platia rodiča za svoje deti.

Tabuľka 2 Celkové zdroje obcí na financovanie školských originálnych kompetencií v roku 2011

|  |  |
| --- | --- |
| **položka** | **suma v EUR** |
| DPFO | 472 075 188 |
| Poplatky za MŠ a ŠZ (pol. 223002) | 18 199 769 |
| Stravné (len Š a ŠZ s právnou subjektivitou) | 6 522 911 |
| PRÍJMY SPOLU | 496 797 868 |

* 1. Výdavky obcí na financovanie originálnych kompetencií

1. Výdavky obcí v rámci ich originálnych kompetencií na úseku školstva sú výdavky pochádzajúce z vlastných príjmov obcí (kód zdroja č. 41), ktoré boli vynaložené (pre vlastné MŠ, ZUŠ, JŠ a školské zariadenia a poskytnuté neštátnym zriaďovateľom MŠ, ZUŠ, JŠ a školských zariadení pre ich deti vo veku do 15 rokov) na nasledujúce oblasti, resp. inštitúcie zadefinované v rámci funkčnej klasifikácie:
2. 09.1.1 Predškolská výchova
3. 09.1.2 Základné vzdelanie
4. 09.5.0.1 Zariadenia záujmového vzdelávania
5. 09.5.0.2 Centrá voľného času
6. 09.5.0.3 Jazykové školy
7. 09.6.0.1 Školské stravovanie v predškolských zariadeniach a základných školách
8. 09.6.0.4 Domovy mládeže
9. 09.6.0.6 Školské stravovanie a ubytovanie v špeciálnych školách
10. 09.6.0.7 Strediská služieb škole
11. 09.6.0.8 Zariadenia výchovného poradenstva
12. 09.6.0.9 Zariadenia výchovnej prevencie
13. Výdavky obcí z vlastných príjmov vynaložené na originálne kompetencie v oblasti školstva v roku 2011 predstavovali 501,6 mil. eur. Štruktúru výdavkov obcí dokumentuje nasledujúca tabuľka.

Tabuľka 3 Výdavky obcí z vlastných príjmov (kód zdroja č. 41) vynaložené na školské OK

|  |  |  |  |  |
| --- | --- | --- | --- | --- |
| **Výdavky v roku 2011 z kódu zdroja 41** | | | **Výdavky v €** | **%** |
| 09.1.1 | 09.1.1 | Predškolská výchova | 227 771 477 | 45,41% |
| 09.1.2 | 09.1.2 | Základné vzdelanie | 37 005 171 | 7,38% |
| 09.5.0 Nedefinovateľné vzdelávanie | 09.5.0.1 | Zariadenia záujmového vzdelávania | 136 114 204 | 27,13% |
| 09.5.0.2 | Centrá voľného času |
| 09.5.0.3 | Jazykové školy |
| 09.6.0 služby | 09.6.0.1 | Školské stravovanie v predškolských zariadeniach a základných školách | 100 747 341 | 20,08% |
| 09.6.0.4 | Domovy mládeže |
| 09.6.0.6 | Školské stravovanie a ubytovanie v špeciálnych školách |
| 09.6.0.7 | Strediská služieb škole |
| 09.6.0.8 | Zariadenia výchovného poradenstva |
| 09.6.0.9 | Zariadenia výchovnej prevencie |
| **SPOLU** | | | **501 638 193** | **100,00%** |

Zdroj údajov: Datacentrum (MF SR)

* 1. Bilancia obcí vo financovaní originálnych kompetencií

1. Z porovnania výdavkov (501,6 mil eur) a príjmov obcí (496,8 mil. eur) v oblasti školstva pre rok 2011 vyplýva, že obce vynaložili na oblasť školstva z vlastných príjmov o 4,8 mil. eur viac (o 0,97 % viac), ako dostali vo vyššie uvedených príjmoch. Ak by sme poznali príjmy za stravné v materských školách bez právnej subjektivity, boli by vlastné príjmy obcí vyššie a bilancia v neprospech obcí by bola nižšia.
2. Aj keď je bilancia v priemere takmer nulová, zaujímavé je pozrieť sa aj na distribúciu medzi jednotlivými obcami. Nasledujúci histogram zobrazuje počet obcí podľa percentuálneho rozdielu medzi výdavkami a vlastnými príjmami na vzdelávanie.
3. Z celkového počtu obcí 2 887 je 803 takých obcí, ktoré nevykázali počet detí v MŠ, ZUŠ, JŠ a školských zariadeniach a teda nedostali finančné prostriedky z dane z DPFO na školské OK. Z týchto obcí je 162 takých obcí, ktoré vykázali príjmy na položke 223002 poplatky za MŠ a ŠZ alebo čerpanie výdavkov (funkčná klasifikácia 09).
4. Z ostatných obcí (2 083), ktoré vykázali počty detí v MŠ, ZUŠ, JŠ a školských zariadeniach, tvorí rozdiel medzi výdavkami a príjmami na školské OK maximálne 15% u 1 067 obcí (51 %). Menej ako 85 % poskytlo 611 obcí (29 %) a viac ako 115 % poskytlo 406 obcí (20 %).

|  |
| --- |
| Obrázok 1 Prehľad o počte obcí a o pomere ich výdavkov a príjmov na školské OK |
|  |
| Zdroj údajov: Datacentrum (MF SR) |

1. Financovanie originálnych kompetencií v školstve VÚC
   1. Zdroje na financovanie originálnych kompetencií
2. V prípade VÚC sa 15 % z výnosu dane z príjmov fyzických osôb určeného pre VÚC rozdelí jednotlivým VÚC len podľa počtu obyvateľov vyššieho územného celku vo veku pätnásť až osemnásť rokov s trvalým pobytom na jeho území k 1. januáru predchádzajúceho kalendárneho roka.
3. Podiel VUC na výnose dane sa vynásobí mesačne koeficientom jednotlivých VÚC.[[4]](#footnote-5)
4. VÚC môže použiť na financovanie originálnych kompetencií v školstve väčšiu aj menšiu časť podielových daní ako jej určuje výpočet. O objeme poskytovaných finančných prostriedkov rozhoduje zastupiteľstvo VÚC.
5. VÚC poskytuje na základe žiadosti zriaďovateľa dotácie na mzdy a prevádzku neštátnemu zriaďovateľovi ZUŠ, JŠ a ŠZ. Neštátny zriaďovateľ ZUŠ, JŠ a ŠZ, ktoré sú zriadené na území samosprávneho kraja, môže požiadať samosprávny kraj o dotáciu na žiaka nad 15 rokov veku na mzdy a prevádzku takých ZUŠ, JŠ a ŠZ , ktorých zriaďovateľom môže byť aj samosprávny kraj alebo OÚ v sídle kraja, a na dieťa alebo žiaka do dovŕšenia 15 rokov veku takého školského zariadenia, ktorého zriaďovateľom nemôže byť obec a nemôže byť OÚ v sídle kraja (napr. škola v prírode).
6. Výšku finančných prostriedkov určených na mzdy a prevádzku na žiaka ZUŠ, JŠ a ŠZ určí VÚC vo svojom všeobecne záväznom nariadení. Na žiaka neštátnej ZUŠ, MŠ, JŠ a ŠZ poskytne VÚC finančné prostriedky najmenej vo výške 88 % zo sumy určenej na mzdy a prevádzku na žiaka ZUŠ, JŠ a ŠZ v zriaďovateľskej pôsobnosti VÚC.
7. V nasledujúcej časti sa zameriame na podiely na daniach v správe štátu pre VÚC (DPFO). Nasledujúca tabuľka zobrazuje, koľko dostali VÚC finančných prostriedkov v jednotlivých rokoch po fiškálnej decentralizácii z DPFO a koľko z tohto objemu bolo napočítané „na školské originálne kompetencie“.

Tabuľka 4 Výnos VÚC z DPFO na originálne školské kompetencie

|  |  |  |  |  |  |
| --- | --- | --- | --- | --- | --- |
| **Rok** | **Výnos DPFO v €** | **15% - podiel - školstvo** | **mimoriadna dotácia** | **Počet obyvateľov od 15-18 rokov** | **suma na 1 obyvateľa vo veku 15-18 r.** |
| 2005 | 295 304 739 | 44 295 711 |  | 338 922 | 130,70 |
| 2006 | 334 829 426 | 50 224 414 |  | 329 314 | 152,51 |
| 2007 | 359 942 000 | 53 991 300 | 6 543 000 | 322 136 | 167,60 |
| 2008 | 428 206 000 | 64 230 900 |  | 317 091 | 202,56 |
| 2009 | 403 482 298 | 60 522 345 |  | 309 067 | 195,82 |
| 2010 | 332 825 000 | 49 923 750 |  | 302 271 | 165,16 |
| 2011 | 394 515 150 | 59 177 273 |  | 289 280 | 204,57 |
| 2012 | 401 102 000 | 60 165 300 |  | 272 999 | 220,39 |
| 2013 | 420 588 000 | 63 088 200 |  | 258 484 | 244,07 |

Zdroj údajov: DPFO – údaje z MF SR

1. Za vlastné príjmy rozpočtu VÚC (kód zdroja 41) sa považujú nielen podiely na daniach v správe štátu (DPFO), ale napríklad aj výnosy z miestnych daní a poplatkov či nedaňové príjmy z vlastníctva a z prevodu vlastníctva majetku VÚC a z činnosti obce a jej rozpočtových organizácií.
2. V prípade školstva k vlastným príjmom rozpočtu VÚC (kód zdroja 41) budeme brať do úvahy okrem DPFO aj:
3. poplatky za  školské zariadenia (položka 223002) ktoré platia rodičia v ŠZ na úhradu nákladov v zmysle §23 písm. j) zákona o rozpočtových pravidlách verejnej správy v súlade s osobitnými školskými predpismi,
4. stravné (položka 223003), ktoré platia rodiča za svoje deti. Čo sa týka kvantifikácie príjmov za stravné (223003), aj tu je rovnaký problém ako v prípade obcí. Príjmy za stravné nie sú analyticky rozlíšené. V globálnych príjmoch za stravné sú uvedené príjmy za stravné v školstve, za stravné zamestnancov samosprávy, aj za stravné napríklad od klientov sociálnych zariadení.. Pokiaľ budeme uvádzať príjmy za stravné v regionálnom školstve, budú uvedené len príjmy za stravné v organizáciách s právnou subjektivitou.
5. Celkové zdroje na financovanie školských originálnych kompetencií VÚC v roku 2011 sme vypočítali ako súčet výnosov VÚC z DPFO na originálne školské kompetencie, poplatkov za  školské zariadenia a stravného, ktoré platia rodiča za svoje deti. V roku 2011 mali VÚC k dispozícii takto definované zdroje vo výške 60,0 mil. eur .

Tabuľka 5 Celkové zdroje VÚC na financovanie školských originálnych kompetencií v roku 2011

|  |  |
| --- | --- |
| **položka** | **suma v EUR** |
| DPFO po vynásobení koeficientom VÚC | 59 179 252 |
| Poplatky za ŠZ (pol. 223002) - kód zdroja 41 | 453 209 |
| Stravné (pol.223003) - kód zdroja 41 (len Š a ŠZ s právnou subjektivitou) | 332 762 |
| PRÍJMY SPOLU | 59 965 223 |

* 1. Výdavky VÚC na financovanie originálnych kompetencií

1. Výdavky VÚC v rámci ich originálnych kompetencií na úseku školstva sú výdavky pochádzajúce z vlastných príjmov VÚC (kód zdroja č. 41 ), ktoré boli vynaložené (pre vlastné ZUŠ, JŠ a školské zariadenia a poskytnuté neštátnym zriaďovateľom ZUŠ, JŠ a školských zariadení pre ich deti vo veku nad 15 rokov) na nasledujúce oblasti, resp. inštitúcie zadefinované v rámci štatistickej klasifikácie výdavkov verejnej správy (tzv. funkčná klasifikácia - COFOG):
2. 09.1.2 Základné vzdelanie
3. 09.2 Stredoškolské vzdelávanie
4. 09.3 Pomaturitné vzdelávanie
5. 09.5.0.1 Zariadenia záujmového vzdelávania
6. 09.5.0.2 Centrá voľného času
7. 09.5.0.3 Jazykové školy
8. 09.6.0.1 Školské stravovanie v predškolských zariadeniach a základných školách
9. 09.6.0.2 Školské stravovanie v stredoškolských zariadeniach
10. 09.6.0.4 Domovy mládeže
11. 09.6.0.6 Školské stravovanie a ubytovanie v špeciálnych školách
12. 09.6.0.7 Strediská služieb škole
13. 09.6.0.8 Zariadenia výchovného poradenstva
14. 09.6.0.9 Zariadenia výchovnej prevencie
15. Výdavky VÚC z vlastných príjmov (kód zdroja č. 41) vynaložené na školské originálne kompetencie v roku 2011 predstavovali 60,0 mil. eur. Štruktúru výdavkov dokumentuje nasledujúca tabuľka.

Tabuľka 6 Výdavky VÚC z vlastných príjmov (kód zdroja č. 41) vynaložené na školské OK v roku 2011

|  |  |  |  |  |
| --- | --- | --- | --- | --- |
| **Výdavky v roku 2011 z kódu zdroja 41** | | | **Výdavky v €** | **%** |
| 09.1.2 | 09.1.2 | Základné vzdelanie | 41 951 | 0,07% |
| 09.2. | 09.2. | Stredoškolské vzdelávanie | 16 200 538 | 26,75% |
| 09.3 | 09.3 | Pomaturitné vzdelávanie | 0 | 0% |
| 09.5.0 Nedefinovateľné vzdelávanie | 09.5.0.1 | Zariadenia záujmového vzdelávania | 8 069 651 | 13, 32% |
| 09.5.0.2 | Centrá voľného času |
| 09.5.0.3 | Jazykové školy |
| 09.6.0 služby | 09.6.0.1 | Školské stravovanie v predškolských zariadeniach a základných školách | 36 253 222 | 59,86% |
| 09.6.0.2 | Školské stravovanie v stredoškolských zariadeniach |
| 09.6.0.4 | Domovy mládeže |
| 09.6.0.6 | Školské stravovanie a ubytovanie v špeciálnych školách |
| 09.6.0.7 | Strediská služieb škole |
| 09.6.0.8 | Zariadenia výchovného poradenstva |
| 09.6.0.9 | Zariadenia výchovnej prevencie |
| **SPOLU** | | | **60 565 362** | **100,00%** |

Zdroj údajov: Štátna pokladňa

* 1. Bilancia VÚC vo financovaní originálnych kompetencií

1. Z porovnania výdavkov a príjmov VÚC v oblasti školstva pre rok 2011 vyplýva, že VÚC vynaložili na oblasť školstva z vlastných príjmov cca o 600 tis. eur viac (o 1% viac) oproti vyššie uvedeným príjmom. Nasledujúci graf dokumentuje vzťah medzi príjmami a výdavkami za jednotlivé VÚC v roku 2011.

|  |
| --- |
| Obrázok 2 Príjmy a výdavky VÚC na školské OK |
|  |
| Zdroj údajov: Štátna pokladňa |

1. Zoznam obrázkov

[Obrázok 1 Prehľad o počte obcí a o pomere ich výdavkov a príjmov na školské OK 7](#_Toc350331292)

[Obrázok 2 Príjmy a výdavky VÚC na školské OK 10](#_Toc350331293)

1. Zoznam tabuliek

[Tabuľka 1 Výnos obcí z DPFO na originálne školské kompetencie 4](#_Toc351116312)

[Tabuľka 2 Celkové zdroje obcí na financovanie školských originálnych kompetencií v roku 2011 5](#_Toc351116313)

[Tabuľka 3 Výdavky obcí z vlastných príjmov (kód zdroja č. 41) vynaložené na školské OK 6](#_Toc351116314)

[Tabuľka 4 Výnos VÚC z DPFO na originálne školské kompetencie 8](#_Toc351116315)

[Tabuľka 5 Celkové zdroje VÚC na financovanie školských originálnych kompetencií v roku 2011 8](#_Toc351116316)

[Tabuľka 6 Výdavky VÚC z vlastných príjmov (kód zdroja č. 41) vynaložené na školské OK v roku 2011 9](#_Toc351116317)

1. výber príjmov z obcí a škôl/školských zariadení podľa SK NACE - 84110, 85xxx, 00000 [↑](#footnote-ref-2)
2. SK NACE - 85xxx, 00000 [↑](#footnote-ref-3)
3. Konkrétne by bolo potrebné doplniť zdrojovú klasifikáciu detailnejšími podpoložkami. [↑](#footnote-ref-4)
4. Je uvedený v prílohe č. 6 Nariadenia vlády SR č. 668/2004 [↑](#footnote-ref-5)